**Databehandleraftale**

Mellem

Den dataansvarlige:

Haslev privatskole

CVR 45768414

Jens Chr. Skous Vej 3

4690 Haslev

Denmark

og

Databehandleren:

Rådet for Sikker Trafik

CVR 24198030

Lersø Parkalle 111

2100 København Ø

Danmark

Indhold

[2 Baggrund for databehandleraftalen 3](#_Toc512337858)

[3 Den dataansvarliges forpligtelser og rettigheder 3](#_Toc512337859)

[4 Databehandleren handler efter instruks 4](#_Toc512337860)

[5 Fortrolighed 4](#_Toc512337861)

[6 Behandlingssikkerhed 4](#_Toc512337862)

[7 Anvendelse af underdatabehandlere 4](#_Toc512337863)

[8 Overførsel af oplysninger til tredjelande eller internationale organisationer 5](#_Toc512337864)

[9 Bistand til den dataansvarlige 5](#_Toc512337865)

[10 Underretning om brud på persondatasikkerheden 6](#_Toc512337866)

[11 Sletning og tilbagelevering af oplysninger 6](#_Toc512337867)

[12 Tilsyn og revision 6](#_Toc512337868)

[13 Ikrafttræden og ophør 7](#_Toc512337869)

[14 Kontaktpersoner/kontaktpunkter hos den dataansvarlige og databehandleren 7](#_Toc512337870)

[Bilag A Oplysninger om behandlingen 9](#_Toc512337871)

[Bilag B Instruks vedrørende behandling af personoplysninger 11](#_Toc512337872)

[B.1 Behandlingens genstand/ instruks 11](#_Toc512337873)

[B.2 Behandlingssikkerhed 11](#_Toc512337874)

[B.3 Opbevaringsperiode/sletterutine 11](#_Toc512337875)

[B.4 Lokalitet for behandling 12](#_Toc512337876)

[B.5 Instruks eller godkendelse vedrørende overførsel af personoplysninger til tredjelande 12](#_Toc512337877)

# Baggrund for databehandleraftalen

1. Denne aftale fastsætter de rettigheder og forpligtelser, som finder anvendelse, når databehandleren (Rådet for Sikker Trafik/RfST) foretager behandling af personoplysninger på vegne af den dataansvarlige (Kommunen/Skolen).
2. Aftalen er udformet med henblik på parternes efterlevelse af artikel 28, stk. 3, i ***Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (Databeskyttelsesforordningen)***, som stiller specifikke krav til indholdet af en databehandleraftale.
3. Til denne aftale hører 2 bilag. Bilagene fungerer som en integreret del af databehandleraftalen.
4. Databehandleraftalens A indeholder nærmere oplysninger om behandlingen, herunder om behandlingens formål og karakter, typen af personoplysninger, kategorierne af registrerede og varighed af behandlingen.
5. Databehandleraftalens Bilag B indeholder en nærmere instruks om, hvilken behandling databehandleren (RfST) skal foretage på vegne af den dataansvarlige (behandlingens genstand), hvilke sikkerhedsforanstaltninger, der som minimum skal iagttages, samt hvordan der føres tilsyn med databehandleren (RfST).
6. Databehandleraftalen med tilhørende bilag opbevares skriftligt, herunder elektronisk af begge parter.
7. Denne databehandleraftale frigør ikke databehandleren (RfST) for forpligtelser, som efter databeskyttelsesforordningen eller enhver anden lovgivning direkte er pålagt databehandleren (RfST).

# Den dataansvarliges (Kommunens/Skolens) forpligtelser og rettigheder

1. Den dataansvarlige (Kommunen/Skolen) har overfor omverdenen (herunder den registrerede person) som udgangspunkt ansvaret for, at behandlingen af personoplysninger sker indenfor rammerne af databeskyttelsesforordningen og databeskyttelsesloven.
2. Den dataansvarlige (Kommunen/Skolen) har derfor både rettighederne og forpligtelserne til at træffe beslutninger om, til hvilke formål og med hvilke hjælpemidler der må foretages behandling.
3. Den dataansvarlige (Kommunen/Skolen) er blandt andet ansvarlig for, at der foreligger hjemmel til den behandling, som databehandleren (RfST) instrueres i at foretage.

# Databehandleren (RfST) handler efter instruks

1. Databehandleren (RfST) må kun behandle personoplysninger efter dokumenteret instruks fra den dataansvarlige (Kommunen/Skolen), medmindre det kræves i henhold til EU-retten eller medlemsstaternes nationale lovgivning, som databehandleren (RfST) er underlagt; i så fald underretter databehandleren (RfST) den dataansvarlige (Kommunen/Skolen) om dette retlige krav inden behandling, medmindre den pågældende regulering forbyder en sådan underretning af hensyn til vigtige samfundsmæssige interesser, jf. art 28, stk. 3, litra a.
2. UNI Login som behandler og administrerer adgang til personoplysninger fra de dataansvarlige (Kommunen/Skolen) er underlagt Vejledningsloven §15g. Denne fastlægger instruksen samt sikkerheden i behandlingen af persondata. Endvidere defineres omfanget af behandlingen af persondata i de af Styrelsen administrerede dataaftaler, som kan indgås mellem den dataansvarlige og Rådet for Sikker Trafik via UNI Logins brugeradministrationsside <https://brugeradministration.emu.dk/>. Derfor indeholder denne databehandleraftale ikke yderligere instruks på disse områder.
3. Databehandleren (RfST) underretter omgående den dataansvarlige (Kommunen/Skolen), hvis en instruks efter databehandleren (RfST)s mening er i strid med databeskyttelsesforordningen eller databeskyttelsesbestemmelser i anden EU-regulering eller medlemsstaternes nationale lovgivning.

# Fortrolighed

1. Databehandleren (RfST) sikrer, at de personer, der er autoriseret til at behandle personoplysninger på vegne af den dataansvarlige (Kommunen/Skolen), har forpligtet sig til fortrolighed eller er underlagt en passende lovbestemt tavshedspligt.

# Behandlingssikkerhed

1. Databehandleren (RfST) iværksætter alle foranstaltninger, som kræves i henhold til databeskyttelsesforordningens artikel 32. Behandlingssikkerhed er beskrevet i Bilag B.

# Anvendelse af underdatabehandlere

1. Databehandleren (RfST) skal opfylde de betingelser, der er omhandlet i databeskyttelsesforordningens artikel 28, stk. 2 og 4, for at gøre brug af en anden databehandler (underdatabehandler).
2. Databehandleren (RfST) må således ikke gøre brug af en anden databehandler (underdatabehandler) til opfyldelse af databehandleraftalen uden forudgående specifik eller generel skriftlig godkendelse fra den dataansvarlige (Kommunen/Skolen).
3. I tilfælde af generel skriftlig godkendelse skal databehandleren (RfST) underrette den dataansvarlige (Kommunen/Skolen) om eventuelle planlagte ændringer vedrørende tilføjelse eller erstatning af andre databehandlere og derved give den dataansvarlige (Kommunen/Skolen) mulighed for at gøre indsigelse mod sådanne ændringer.
4. Når databehandleren (RfST) har den dataansvarlige (Kommunen/Skolen)s godkendelse til at gøre brug af en underdatabehandler, sørger databehandleren (RfST) for at pålægge underdatabehandleren (RfST) de samme databeskyttelsesforpligtelser som dem, der er fastsat i denne databehandleraftale, gennem en kontrakt eller andet retligt dokument i henhold til EU-retten eller medlemsstaternes nationale lovgivning, hvorved der navnlig stilles de fornødne garantier for, at underdatabehandleren (RfST) vil gennemføre de passende tekniske og organisatoriske foranstaltninger på en sådan måde, at behandlingen opfylder kravene i databeskyttelsesforordningen.
5. Hvis underdatabehandleren (RfST) ikke opfylder sine databeskyttelsesforpligtelser, forbliver databehandleren (RfST) fuldt ansvarlig over for den dataansvarlige (Kommunen/Skolen) for opfyldelsen af underdatabehandleren (RfST)s forpligtelser.

# Overførsel af oplysninger til tredjelande eller internationale organisationer

1. Databehandleren (RfST) må kun behandle personoplysninger efter dokumenteret instruks fra den dataansvarlige (Kommunen/Skolen), herunder for så vidt angår overførsel af personoplysninger til tredjelande eller internationale organisationer, medmindre det kræves i henhold til EU-retten eller medlemsstaternes nationale lovgivning, som databehandleren (RfST) er underlagt; i så fald underretter databehandleren (RfST) den dataansvarlige (Kommunen/Skolen) om dette retlige krav inden behandlingen, medmindre den pågældende regulering forbyder en sådan underretning af hensyn til vigtige samfundsmæssige interesser, jf. art 28, stk. 3, litra a.

# Bistand til den dataansvarlige (Kommunen/Skolen)

1. Databehandleren (RfST) bistår, under hensyntagen til behandlingens karakter, så vidt muligt den dataansvarlige (Kommunen/Skolen) ved hjælp af passende tekniske og organisatoriske foranstaltninger, med opfyldelse af den dataansvarliges (Kommunens/Skolens) forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel 3.
2. Databehandleren (RfST) bistår den dataansvarlige (Kommunen/Skolen) med at sikre overholdelse af den dataansvarliges (Kommunens/Skolens) forpligtelser i medfør af databeskyttelsesforordningens artikel 32-36 under hensyntagen til behandlingens karakter og de oplysninger, der er tilgængelige for databehandleren (RfST), jf. art 28, stk. 3, litra f.

# Underretning om brud på persondatasikkerheden

1. Databehandleren (RfST) underretter uden unødig forsinkelse den dataansvarlige (Kommunen/Skolen) efter at være blevet opmærksom på, at der er sket brud på persondatasikkerheden hos databehandleren (RfST).

Databehandlerens (RfSTs) underretning til den dataansvarlige (Kommunen/Skolen) skal om muligt ske senest 24 efter, at denne er blevet bekendt med bruddet, sådan at den dataansvarlige (Kommunen/Skolen) har mulighed for at efterleve sin eventuelle forpligtelse til at anmelde bruddet til tilsynsmyndigheden indenfor 72 timer.

1. Databehandleren (RfST) skal - under hensyntagen til behandlingens karakter og de oplysninger, der er tilgængelige for denne – bistå den dataansvarlige (Kommunen/Skolen) med at foretage anmeldelse af bruddet til tilsynsmyndigheden.

Det kan betyde, at databehandleren (RfST) bl.a. skal hjælpe med at tilvejebringe nedenstående oplysninger, som efter databeskyttelsesforordningens artikel 33, stk. 3, skal fremgå af den dataansvarliges (Kommunens/Skolens) anmeldelse til tilsynsmyndigheden:

1. Karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger
2. Sandsynlige konsekvenser af bruddet på persondatasikkerheden
3. Foranstaltninger, som er truffet eller foreslås truffet for at håndtere bruddet på persondatasikkerheden, herunder hvis det er relevant, foranstaltninger for at begrænse dets mulige skadevirkninger

# Sletning og tilbagelevering af oplysninger

1. Ved ophør af tjenesterne vedrørende behandling forpligtes databehandleren (RfST) til, efter den dataansvarliges (Kommunens/Skolens) valg, at slette eller tilbagelevere alle personoplysninger til den dataansvarlige (Kommunen/Skolen), samt at slette eksisterende kopier, medmindre EU-retten eller national ret foreskriver opbevaring af personoplysningerne.
2. Rådet for Sikker Trafik sletter data kvartalsvis og behandler efter juni 2019 ikke længere persondata. Data slettes efter forårssemesteret 2018 og forårssemesteret 2019.

# Tilsyn og revision

1. Databehandleren (RfST) stiller alle oplysninger, der er nødvendige for at påvise databehandleren (RfST)s overholdelse af databeskyttelsesforordningens artikel 28 og denne aftale, til rådighed for den dataansvarlige (Kommunen/Skolen) og giver mulighed for og bidrager til revisioner, herunder inspektioner, der foretages af den dataansvarlige (Kommunen/Skolen) eller en anden revisor, som er bemyndiget af den dataansvarlige (Kommunen/Skolen).
2. Databehandleren (RfST) er forpligtet til at give myndigheder, der efter den til enhver tid gældende lovgivning har adgang til den dataansvarliges (Kommunens/Skolens) og databehandlerens (RfSTs) faciliteter, eller repræsentanter, der optræder på myndighedens vegne, adgang til databehandlerens (RfSTs) fysiske faciliteter mod behørig legitimation.

# Ikrafttræden og ophør

1. Denne aftale træder i kraft ved begge parters underskrift heraf.
2. Aftalen kan af begge parter kræves genforhandlet, hvis lovændringer eller uhensigtsmæssigheder i aftalen giver anledning hertil.
3. Begge parter kan opsige databehandleraftalen med tre måneders varsel.
4. Aftalen er gældende, så længe behandlingen består. Uanset databehandleraftalens opsigelse, vil databehandleraftalen forblive i kraft frem til behandlingens ophør og oplysningernes sletning hos databehandleren (RfST) og eventuelle underdatabehandlere.
5. Underskrift

På vegne af den dataansvarlige (Kommunen/Skolen)

|  |  |
| --- | --- |
| Navn: | Gitte Kehl |
| Stilling: | Skoleleder |
| Dato: | 22052018 |
| Underskrift: |  |

På vegne af databehandleren (RfST)

|  |  |
| --- | --- |
| Navn: | Stefan Lehm |
| Stilling: | IT Chef |
| Dato: | 14. maj 2018 |
| Underskrift: | Et billede, der indeholder objekt  Beskrivelse, der er oprettet med høj sikkerhed |

# Kontaktpersoner/kontaktpunkter hos den dataansvarlige (Kommunen/Skolen) og databehandleren (RfST)

1. Parterne kan kontakte hinanden via nedenstående kontaktpersoner/kontaktpunkter:
2. Parterne er forpligtet til løbende at orientere hinanden om ændringer vedrørende kontaktpersonen/kontaktpunktet.

|  |  |
| --- | --- |
| Navn: | Michael Koustrup |
| Stilling: | Viceskoleleder |
| Telefonnummer: | 26259528 |
| Email: | mk@haslevprivatskole.dk |

|  |  |
| --- | --- |
| Navn: | Stefan Lehm |
| Stilling: | IT-chef |
| Telefonnummer: | 2421 8868 |
| Email: | sl@sikkertrafik.dk |

# Oplysninger om behandlingen

**Formålet med databehandlerens (RfSTs) behandling af personoplysninger på vegne af den dataansvarlige (Kommunen/Skolen) er:**

Styrelsen for It og Læring stiller den digitale identifikationsløsning UNI Login til rådighed for institutionerne på undervisningsområdet til brug for styring af elevers, forældres og medarbejderes adgangsrettigheder til pædagogiske og administrative tjenester. UNI Login bruges som identifikationsløsning ved en lang række digitale tjenester på undervisningsområdet, såsom de nationale test, Undervisningsministeriets digitale prøveafviklingssystem, de nationale trivselsmålinger m.v.

Da UNI Login anvendes til styring af adgangsrettigheder – f.eks. i forbindelse med digitale prøver – er det vigtigt, at der kan ske en entydig identifikation af den pågældende bruger.

Styrelsen for IT og Læring er databehandler for skolen, men den enkelte skole skal, jf. Vejledningslovens § 15g, ikke indgå en databehandleraftale med Styrelsen. Vejledningsloven §15g træder med andre ord i stedet for en databehandleraftale mellem skolen og Styrelsen for IT og Læring.

Rådet for Sikker Trafik benytter UNI Login som adgangsportal for skolen til Rådets information om trafik og andre relevante tjenesteydelser. Rådet for Sikker Trafik har indgået en dataaftale fra UNI Login med skolen. En dataaftale giver adgang til at se data og trække data ud af UNI Login. *På trods af denne adgang eksporteres der ikke persondata fra UNI Login til Rådets egne it-systemer*. Der skal dog på grund af indgåelsen af dataaftalen foreligge en databehandleraftale mellem den dataansvarlige (Kommunen/Skolen) og Rådet for Sikker Trafik.

Indtil juni 2019 behandler Rådet for Sikker Trafik personoplysninger om brugere, der deltager i skolernes årlige Cyklistprøve. Nærværende databehandleraftale gælder for behandlingen af disse personoplysninger, og så længe der eksisterer dataaftaler mellem skolen og Rådet for Sikker Trafik.

Efter juni 2019 vil Rådet for Sikker Trafik ikke længere behandle personoplysninger til brug for Cyklistprøven og ikke benytte adgangen til oplysninger, som fortsat indsamles af UNI Login.

**Databehandlerens (RfSTs) behandling af personoplysninger på vegne af den dataansvarlige (Kommunen/Skolen) drejer sig primært om (karakteren af behandlingen):**

* At Styrelsen for IT og Læring stiller UNI Login til rådighed for den dataansvarlige (Kommunen/Skolen) og Rådet for Sikker Trafik. Herigennem behandler Rådet for sikker Trafik oplysninger om den dataansvarliges (Kommunens/Skolens) brugere, der deltager i skolernes cyklistprøve. Den behandling afvikles i juni 2019, hvorefter der ikke længere indsamles persondata hos Rådet for Sikker Trafik.

**Behandlingen omfatter følgende typer af personoplysninger om de registrerede:**

* UNI Login
* Brugernavn
* Person navn

**Behandlingen omfatter følgende kategorier af registrerede:**

* Personer som har tilknytning til institutionen og derigennem benytter UNI Login til at tilgå Rådet for Sikker Trafiks tjenesteydelser; herunder - men ikke begrænset til - elever, lærere og pædagogiske- samt administrative medarbejdere.

**Databehandleren (RfST)s behandling af personoplysninger på vegne af den dataansvarlige (Kommunen/Skolen) kan påbegyndes efter denne aftales ikrafttræden. Behandlingen har følgende varighed:**

* Behandlingen er ikke tidsbegrænset og varer indtil aftalen opsiges eller ophæves af en af parterne.

# Instruks vedrørende behandling af personoplysninger

## Behandlingens genstand/ instruks

Databehandlerens (RfSTs) behandling af personoplysninger på vegne af den dataansvarlige (Kommunen/Skolen) sker ved, at databehandleren (RfST) indhenter oplysninger om elever, der deltager i skolernes cyklistprøve. Når denne indsamling stopper i juni 2019, behandles der ikke længere persondata fra UNI Login.

Rådet for Sikker Trafik benytter et unikt ID, som tildeles af Styrelsen for IT og Læring, som kun betroede personer med arbejdsbetinget behov har adgang til. For mere information om forbindelsen og sikkerheden henvises til Styrelsen for IT og Lærings information om UNI Login her: <https://www.stil.dk/administration-og-infrastruktur/uni-login>

## Behandlingssikkerhed

Sikkerhedsniveauet afspejler Styrelsen for IT og Læring’s krav til sikkerhed som angivet i Vejledningslovens §15g stk. 2.

Indtil juni 2019 indsamler og behandler Rådet for Sikker Trafik oplysninger om elever, der deltager i skolernes cyklistprøve. Vi behandler oplysningerne for at tilbyde den funktionalitet, som Cyklistprøvematerialet består af:

Resultater fra teoriprøve gemmes og gøres tilgængelige for læreren på oversigtssiden.

Resultater fra praktisk prøve: Læreren logger på og vælger klasse. Herudfra generes en liste, som fejlkoder fra praktisk prøve registreres i. Listen uploades efter praktisk prøve til materialet og er herefter tilgængelig for læreren på oversigtsside (klassens resultater), hvor klassens elever og deres individuelle resultat i teoriprøve og praktisk prøve kan tilgås (omsat til point).

Materialet kan kun tilgås via UNI Login. På Styrelsen og IT og Lærings hjemmeside kan man læse mere om sikkerheden i UNI Login: <https://www.stil.dk/administration-og-infrastruktur/uni-login>

## Opbevaringsperiode/sletterutine

Personoplysningerne opbevares maksimalt i det semester som behandlingen finder sted, hvorefter de slettes hos Rådet for Sikker Trafik.

## Lokalitet for behandling

Behandling af de i aftalen omfattede personoplysninger kan ikke uden den dataansvarliges (Kommunens/Skolens) forudgående skriftlige godkendelse ske på andre lokaliteter end de følgende:

* Hostingcenter
  + Cohaesio A/S (der indgås Databehandleraftale)
  + Parken  
    Per Henrik Lings Allé 4, 4. sal  
    2100 Copenhagen Ø  
    CVR: 2607 9209
* Udviklings- og supportpartner
  + Aqua (DIS/PLAY) (der indgås Databehandleraftale)
  + CVR: 2920 3776
  + København (Staunings Plads 3, 1607 V)
  + Århus (Bjørnholms Alle 22, 8260 Viby J)
* Sikker Trafik /skole
  + Rådet for Sikker Trafik
  + Lersø Parkalle 111
  + 2100 København Ø

## 

## Instruks eller godkendelse vedrørende overførsel af personoplysninger til tredjelande

Der overføres ikke oplysninger til tredjelande.