**Databehandleraftale**

Mellem

Den dataansvarlige:

Haslev Privatskole

45768414

Jens Chr. Skous vej 3

4690 Haslev

Denmark

og

Databehandleren

**Dansk Psykologisk Forlag A/S**

Knabrostræde 3, 1.

1210 København K

CVR. nr.: 33255705

[info@dpf.dk](mailto:info@dpf.dk); caan@dpf.dk

(herefter ”Leverandøren”)

1 Indhold

[2 Baggrund for databehandleraftalen 3](#_Toc506305848)

[3 Den dataansvarliges forpligtelser og rettigheder 4](#_Toc506305849)

[4 Databehandleren handler efter instruks 4](#_Toc506305850)

[5 Fortrolighed 4](#_Toc506305851)

[6 Behandlingssikkerhed 5](#_Toc506305852)

[7 Anvendelse af underdatabehandlere 5](#_Toc506305853)

[8 Overførsel af oplysninger til tredjelande eller internationale organisationer 7](#_Toc506305854)

[9 Bistand til den dataansvarlige 7](#_Toc506305855)

[10 Underretning om brud på persondatasikkerheden 9](#_Toc506305856)

[11 Sletning og tilbagelevering af oplysninger 9](#_Toc506305857)

[12 Tilsyn og revision 9](#_Toc506305858)

[13 Parternes aftaler om andre forhold 10](#_Toc506305859)

[14 Ikrafttræden og ophør 10](#_Toc506305860)

[15 Kontaktpersoner/kontaktpunkter hos den dataansvarlige og databehandleren 11](#_Toc506305861)

[Bilag A Oplysninger om behandlingen 12](#_Toc506305862)

[Bilag B Betingelser for databehandlerens brug af underdatabehandlere og liste over godkendte underdatabehandlere 13](#_Toc506305863)

[Bilag C Instruks vedrørende behandling af personoplysninger 14](#_Toc506305866)

[Bilag D Parternes regulering af andre forhold 19](#_Toc506305874)

# 

# 2 Baggrund for databehandleraftalen

1. Denne aftale fastsætter de rettigheder og forpligtelser, som finder anvendelse, når databehandleren foretager behandling af personoplysninger på vegne af den dataansvarlige.
2. Aftalen er udformet med henblik på parternes efterlevelse af artikel 28, stk. 3, i ***Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (Databeskyttelsesforordningen)***, som stiller specifikke krav til indholdet af en databehandleraftale.
3. Databehandlerens behandling af personoplysninger sker med henblik på opfyldelse af parternes ”hovedaftale”: [”Adgang til online produkter som stilles til rådighed på OIine.dpf.dk og Stav-online.dk af Dansk Psykologisk forlag via infotjenesen ws17”].
4. Databehandleraftalen og ”hovedaftalen” er indbyrdes afhængige, og kan ikke opsiges særskilt. Databehandleraftalen kan dog – uden at opsige ”hovedaftalen” – erstattes af en anden gyldig databehandleraftale.
5. Denne databehandleraftale har forrang i forhold til eventuelle tilsvarende bestemmelser i andre aftaler mellem parterne, herunder i ”hovedaftalen”.
6. Til denne aftale hører fire bilag. Bilagene fungerer som en integreret del af databehandleraftalen.
7. Databehandleraftalens Bilag A indeholder nærmere oplysninger om behandlingen, herunder om behandlingens formål og karakter, typen af personoplysninger, kategorierne af registrerede og varighed af behandlingen.
8. Databehandleraftalens Bilag B indeholder den dataansvarliges betingelser for, at databehandleren kan gøre brug af eventuelle underdatabehandlere, samt en liste over de eventuelle underdatabehandlere, som den dataansvarlige har godkendt.
9. Databehandleraftalens Bilag C indeholder en nærmere instruks om, hvilken behandling databehandleren skal foretage på vegne af den dataansvarlige (behandlingens genstand), hvilke sikkerhedsforanstaltninger, der som minimum skal iagttages, samt hvordan der føres tilsyn med databehandleren og eventuelle underdatabehandlere.
10. Databehandleraftalens Bilag D indeholder parternes eventuelle regulering af forhold, som ikke ellers fremgår af databehandleraftalen eller parternes ”hovedaftale”.
11. Databehandleraftalen med tilhørende bilag opbevares skriftligt, herunder elektronisk af begge parter.
12. Denne databehandleraftale frigør ikke databehandleren for forpligtelser, som efter databeskyttelsesforordningen eller enhver anden lovgivning direkte er pålagt databehandleren.

# 3 Den dataansvarliges forpligtelser og rettigheder

1. Den dataansvarlige har overfor omverdenen (herunder den registrerede) som udgangs-punkt ansvaret for, at behandlingen af personoplysninger sker indenfor rammerne af databeskyttelsesforordningen og databeskyttelsesloven.
2. Den dataansvarlige har derfor både rettighederne og forpligtelserne til at træffe beslutninger om, til hvilke formål og med hvilke hjælpemidler der må foretages behandling.
3. Den dataansvarlige er blandt andet ansvarlig for, at der foreligger hjemmel til den behandling, som databehandleren instrueres i at foretage.

# 4 Databehandleren handler efter instruks

1. Databehandleren må kun behandle personoplysninger efter dokumenteret instruks fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt; i så fald underretter databehandleren den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser, jf. art 28, stk. 3, litra a.
2. Databehandleren underretter omgående den dataansvarlige, hvis en instruks efter databehandlerens mening er i strid med databeskyttelsesforordningen eller databeskyttelsesbestemmelser i anden EU-ret eller medlemsstaternes nationale ret.

# 5 Fortrolighed

1. Databehandleren sikrer, at kun de personer, der aktuelt er autoriseret hertil, har adgang til de personoplysninger, der behandles på vegne af den dataansvarlige. Adgangen til oplysningerne skal derfor straks lukkes ned, hvis autorisationen fratages eller udløber.
2. Der må alene autoriseres personer, for hvem det er nødvendigt at have adgang til personoplysningerne for at kunne opfylde databehandlerens forpligtelser overfor den dataansvarlige.
3. Databehandleren sikrer, at de personer, der er autoriseret til at behandle personoplysninger på vegne af den dataansvarlige, har forpligtet sig til fortrolighed eller er underlagt en passende lovbestemt tavshedspligt.
4. Databehandleren skal efter anmodning fra den dataansvarlige kunne påvise, at de relevante medarbejdere er underlagt ovennævnte tavshedspligt.

# 6 Behandlingssikkerhed

1. Databehandleren iværksætter alle foranstaltninger, som kræves i henhold til databeskyttelsesforordningens artikel 32, hvoraf det bl.a. fremgår, at der under hensyntagen til det aktuelle niveau, implementeringsomkostningerne og den pågældende behandlings karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder skal gennemføres passende tekniske og organisatoriske foranstaltninger for at sikre et sikkerhedsniveau, der passer til disse risici.
2. Ovenstående forpligtelse indebærer, at databehandleren skal foretage en risikovurdering, og herefter gennemføre foranstaltninger for at imødegå identificerede risici. Der kan herunder bl.a., alt efter hvad der er relevant, være tale om følgende foranstaltninger:
   1. Pseudonymisering og kryptering af personoplysninger
   2. Evne til at sikre vedvarende fortrolighed, integritet, tilgængelighed og robusthed af behandlingssystemer og – tjenester
   3. Evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse
   4. En procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed
3. Databehandleren skal i forbindelse med ovenstående – i alle tilfælde – som minimum iværksætte det sikkerhedsniveau og de foranstaltninger, som er specificeret nærmere i denne aftales Bilag C.
4. Parternes eventuelle regulering/aftale om vederlæggelse eller lign. i forbindelse med den dataansvarliges eller databehandlerens efterfølgende krav om etablering af yderligere sikkerhedsforanstaltninger vil fremgå af parternes ”hovedaftale” eller af denne aftales bilag D.

# 7 Anvendelse af underdatabehandlere

1. Databehandleren skal opfylde de betingelser, der er omhandlet i databeskyttelsesforordningens artikel 28, stk. 2 og 4, for at gøre brug af en anden databehandler (underdatabehandler).
2. Databehandleren må således ikke gøre brug af en anden databehandler (underdatabehandler) til opfyldelse af databehandleraftalen uden forudgående specifik eller generel skriftlig godkendelse fra den dataansvarlige.
3. I tilfælde af generel skriftlig godkendelse skal databehandleren underrette den dataansvarlige om eventuelle planlagte ændringer vedrørende tilføjelse eller erstatning af andre databehandlere og derved give den dataansvarlige mulighed for at gøre indsigelse mod sådanne ændringer.
4. Den dataansvarliges nærmere betingelser for databehandlerens brug af eventuelle underdatabehandlere fremgår af denne aftales Bilag B.
5. Den dataansvarliges eventuelle godkendelse af specifikke underdatabehandlere er anført i denne aftales Bilag B.
6. Når databehandleren har den dataansvarliges godkendelse til at gøre brug af en underdatabehandler, sørger databehandleren for at pålægge underdatabehandleren de samme databeskyttelsesforpligtelser som dem, der er fastsat i denne databehandleraftale, gennem en kontrakt eller andet retligt dokument i henhold til EU-retten eller medlemsstaternes nationale ret, hvorved der navnlig stilles de fornødne garantier for, at underdatabehandleren vil gennemføre de passende tekniske og organisatoriske foranstaltninger på en sådan måde, at behandlingen opfylder kravene i databeskyttelsesforordningen.

Databehandleren er således ansvarlig for – igennem indgåelsen af en underdatabehandleraftale – at pålægge en eventuel underdatabehandler mindst de forpligtelser, som databehandleren selv er underlagt efter databeskyttelsesreglerne og denne databehandleraftale med tilhørende bilag.

1. Underdatabehandleraftalen og eventuelle senere ændringer hertil sendes – efter den dataansvarliges anmodning herom - i kopi til den dataansvarlige, som herigennem har mulighed for at sikre sig, at der er indgået en gyldig aftale mellem databehandleren og underdatabehandleren. Eventuelle kommercielle vilkår, eksempelvis priser, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.
2. Databehandleren skal i sin aftale med underdatabehandleren indføje den dataansvarlige som begunstiget tredjemand i tilfælde af databehandlerens konkurs, således at den dataansvarlige kan indtræde i databehandlerens rettigheder og gøre dem gældende over for underdatabehandleren, f.eks. så den dataansvarlige kan instruere underdatabehandleren om at foretage sletning eller tilbagelevering af oplysninger.
3. Hvis underdatabehandleren ikke opfylder sine databeskyttelsesforpligtelser, forbliver databehandleren fuldt ansvarlig over for den dataansvarlige for opfyldelsen af underdatabehandlerens forpligtelser.

# 8 Overførsel af oplysninger til tredjelande eller internationale organisati- oner

1. Databehandleren må kun behandle personoplysninger efter dokumenteret instruks fra den dataansvarlige, herunder for så vidt angår overførsel (overladelse, videregivelse samt intern anvendelse) af personoplysninger til tredjelande eller internationale organisationer, medmindre det kræves i henhold til EU-ret eller medlemsstaternes nationale ret, som databehandleren er underlagt; i så fald underretter databehandleren den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser, jf. art 28, stk. 3, litra a.
2. Uden den dataansvarliges instruks eller godkendelse kan databehandleren – indenfor rammerne af databehandleraftalen - derfor bl.a. ikke;
   1. videregive personoplysningerne til en dataansvarlig i et tredjeland eller i en international organisation,
   2. overlade behandlingen af personoplysninger til en underdatabehandler i et tredjeland,
   3. lade oplysningerne behandle i en anden af databehandlerens afdelinger, som er placeret i et tredjeland.
3. Den dataansvarliges eventuelle instruks eller godkendelse af, at der foretages overførsel af personoplysninger til et tredjeland, vil fremgå af denne aftales Bilag C.

# 9 Bistand til den dataansvarlige

1. Databehandleren bistår, under hensyntagen til behandlingens karakter, så vidt muligt den dataansvarlige ved hjælp af passende tekniske og organisatoriske foranstaltninger, med opfyldelse af den dataansvarliges forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel 3.

Dette indebærer, at databehandleren så vidt muligt skal bistå den dataansvarlige i forbindelse med, at den dataansvarlige skal sikre overholdelsen af:

* 1. oplysningspligten ved indsamling af personoplysninger hos den registrerede
  2. oplysningspligten, hvis personoplysninger ikke er indsamlet hos den registrerede
  3. den registreredes indsigtsret
  4. retten til berigtigelse
  5. retten til sletning (»retten til at blive glemt«)
  6. retten til begrænsning af behandling
  7. underretningspligt i forbindelse med berigtigelse eller sletning af personoplysninger eller begrænsning af behandling
  8. retten til dataportabilitet
  9. retten til indsigelse
  10. retten til at gøre indsigelse mod resultatet af automatiske individuelle afgørelser, herunder profilering

1. Databehandleren bistår den dataansvarlige med at sikre overholdelse af den dataansvarliges forpligtelser i medfør af databeskyttelsesforordningens artikel 32-36 under hensynstagen til behandlingens karakter og de oplysninger, der er tilgængelige for databehandleren, jf. art 28, stk. 3, litra f.

Dette indebærer, at databehandleren under hensynstagen til behandlingens karakter skal bistå den dataansvarlige i forbindelse med, at den dataansvarlige skal sikre overholdelsen af:

* 1. forpligtelsen til at gennemføre passende tekniske og organisatoriske foranstaltninger for at sikre et sikkerhedsniveau, der passer til de risici, der er forbundet med behandlingen
  2. forpligtelsen til at anmelde brud på persondatasikkerheden til tilsynsmyndigheden (Datatilsynet) uden unødig forsinkelse og om muligt senest 72 timer, efter at den dataansvarlige er blevet bekendt med bruddet, medmindre at det er usandsynligt, at bruddet på persondatasikkerheden indebærer en risiko for fysiske personers rettigheder eller frihedsrettigheder.
  3. forpligtelsen til – uden unødig forsinkelse – at underrette den/de registrerede om brud på persondatasikkerheden, når et sådant brud sandsynligvis vil indebære en høj risiko for fysiske personers rettigheder og frihedsrettigheder
  4. forpligtelsen til at gennemføre en konsekvensanalyse vedrørende databeskyttelse, hvis en type behandling sandsynligvis vil indebære en høj risiko for fysiske personers rettigheder og frihedsrettigheder
  5. forpligtelsen til at høre tilsynsmyndigheden (Datatilsynet) inden behandling, såfremt en konsekvensanalyse vedrørende databeskyttelse viser, at behandlingen vil føre til høj risiko i mangel af foranstaltninger truffet af den dataansvarlige for at begrænse risikoen

1. Parternes eventuelle regulering/aftale om vederlæggelse eller lignende i forbindelse med databehandlerens bistand til den dataansvarlige vil fremgå af parternes ”hovedaftale” eller af denne aftales bilag D.

# 10 Underretning om brud på persondatasikkerheden

1. Databehandleren underretter uden unødig forsinkelse den dataansvarlige efter at være blevet opmærksom på, at der er sket brud på persondatasikkerheden hos databehandleren eller en eventuel underdatabehandler.

Databehandlerens underretning til den dataansvarlige skal om muligt ske senest [24 timer] efter at denne er blevet bekendt med bruddet, sådan at den dataansvarlige har mulighed for at efterleve sin eventuelle forpligtelse til at anmelde bruddet til tilsynsmyndigheden indenfor 72 timer.

1. I overensstemmelse med denne aftales afsnit 10.2., litra b, skal databehandleren - under hensynstagen til behandlingens karakter og de oplysninger, der er tilgængelige for denne – bistå den dataansvarlige med at foretage anmeldelse af bruddet til tilsynsmyndigheden.

Det kan betyde, at databehandleren bl.a. skal hjælpe med at tilvejebringe nedenstående oplysninger, som efter databeskyttelsesforordningens artikel 33, stk. 3, skal fremgå af den dataansvarliges anmeldelse til tilsynsmyndigheden:

1. Karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger
2. Sandsynlige konsekvenser af bruddet på persondatasikkerheden
3. Foranstaltninger, som er truffet eller foreslås truffet for at håndtere bruddet på persondatasikkerheden, herunder hvis det er relevant, foranstaltninger for at begrænse dets mulige skadevirkninger

# 11 Sletning og tilbagelevering af oplysninger

1. Ved ophør af tjenesterne vedrørende behandling forpligtes databehandleren til, efter den dataansvarliges valg, at slette eller tilbagelevere alle personoplysninger til den dataansvarlige, samt at slette eksisterende kopier, medmindre EU-retten eller national ret foreskriver opbevaring af personoplysningerne.
2. Levering af online produkter, forudsætter at der løbende fortages opdatering af normer og statistikker, for de forskellige produkter. Databehandleren er derfor berettiget til at generere uigenkaldeligt anonymiserede statistikker over resultater til brug som referencegrundlag, ved udarbejdelse af normer og statistikker.

# 12 Tilsyn og revision

1. Databehandleren stiller alle oplysninger, der er nødvendige for at påvise databehandlerens overholdelse af databeskyttelsesforordningens artikel 28 og denne aftale, til rådighed for den dataansvarlige og giver mulighed for og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.
2. Den nærmere procedure for den dataansvarliges tilsyn med databehandleren fremgår af denne aftales Bilag C.
3. Den dataansvarliges tilsyn med eventuelle underdatabehandlere sker som udgangspunkt gennem databehandleren. Den nærmere procedure herfor fremgår af denne aftales Bilag C.
4. Databehandleren er forpligtet til at give myndigheder, der efter den til enhver tid gældende lovgivning har adgang til den dataansvarliges og databehandlerens faciliteter, eller repræsentanter, der optræder på myndighedens vegne, adgang til databehandlerens fysiske faciliteter mod behørig legitimation.

# 13 Parternes aftaler om andre forhold

1. En eventuel (særlig) regulering af konsekvenserne af parternes misligholdelse af databehandleraftalen vil fremgår af parternes ”hovedaftale” eller af denne aftales 0.
2. En eventuel regulering af andre forhold mellem parterne vil fremgå af parternes ”hovedaftale” eller af denne aftales 0.

# 14 Ikrafttræden og ophør

1. Denne aftale træder i kraft ved begge parters underskrift heraf.
2. Aftalen kan af begge parter kræves genforhandlet, hvis lovændringer eller uhensigtsmæssigheder i aftalen giver anledning hertil.
3. Parternes eventuelle regulering/aftale om vederlæggelse, betingelser eller lignende i forbindelse med ændringer af denne aftale vil fremgå af parternes ”hovedaftale” eller af denne aftales bilag D.
4. Opsigelse af databehandleraftalen kan ske i henhold til de opsigelsesvilkår, inkl. opsigelsesvarsel, som fremgår af ”hovedaftalen”.
5. Aftalen er gældende, så længe behandlingen består. Uanset ”hovedaftalens” og/eller databehandleraftalens opsigelse, vil databehandleraftalen forblive i kraft frem til behandlingens ophør og oplysningernes sletning hos databehandleren og eventuelle underdatabehandlere.
6. Underskrift

På vegne af den dataansvarlige

|  |  |
| --- | --- |
| Navn: | Gitte Kehl |
| Dato: |  |
| Underskrift: |  |

På vegne af databehandleren

|  |  |
| --- | --- |
| Navn: | Henrik Skovdahl Hansen |
| Dato: |  |
| Underskrift: |  |

# Kontaktpersoner/kontaktpunkter hos den dataansvarlige og databehandleren

1. Parterne kan kontakte hinanden via nedenstående kontaktpersoner/kontaktpunkter:
2. Parterne er forpligtet til løbende at orientere hinanden om ændringer vedrørende kontaktpersonen/kontaktpunktet.

|  |  |
| --- | --- |
| Navn: | Lisbeth Nyholt |
| Stilling: | Kontorleder |
| Telefonnummer: | 56312969 |
| Email: | adm@haslevprivatskole.dk |

|  |  |
| --- | --- |
| Navn: | [Camilla Nielsen] |
| Stilling: | [Økonomi og Logistik ansvarlig] |
| Telefonnummer: | [88 80 23 65] |
| Email: | [caan@dpf.dk] |

# Oplysninger om behandlingen

**Formålet med databehandlerens behandling af personoplysninger på vegne af den dataansvarlige er:**

* Formålet med behandlingen af personoplysningerne er, at den dataansvarlige kan anvende online produkter, der stilles til rådighed på online.dpf.dk og Stav-online.dk. Begge systemer ejes og administreres af databehandleren.

**Databehandlerens behandling af personoplysninger på vegne af den dataansvarlige drejer sig primært om (karakteren af behandlingen):**

* Databehandleren stiller produkter på online.dpf.dk og Stav-online.dk til rådighed for den dataansvarlige. Data på online.dpf.dk opbevares på en server, der er hostet af databehandlerens IT-leverandør 1stLevel.  
  Data på Stav-online.dk opbevares på en server, som stillet til rådighed af Hetzner.

**Behandlingen omfatter følgende typer af personoplysninger om de registrerede:**

* Databehandleren behandler almindelige personoplysninger, som hentes via UNI-logins webservice ws17’s mellempakke.   
    
  Følgende oplysninger behandles:  
  Elevnavne, stilling og køn. Ved adressebeskyttelse vil navn ligeledes fremgå som navnebeskyttet.

**Behandlingen omfatter følgende kategorier af registrerede:**

* Elever  
  Lærere

Eksempelvis:

”Personer, som har eller har haft et medlemskab hos den dataansvarlige.”

**Databehandlerens behandling af personoplysninger på vegne af den dataansvarlige kan påbegyndes efter denne aftales ikrafttræden. Behandlingen har følgende varighed:**

* Behandlingen er ikke tidsbegrænset og varer indtil hovedaftalen opsiges eller ophæves af en af parterne.

# Betingelser for databehandlerens brug af underdatabehandlere og liste over godkendte underdatabehandlere

## Betingelser for databehandlerens brug af eventuelle underdatabehandlere

Den dataansvarlige giver databehandleren sin generelle godkendelse til brugen af underdatabehandlerne nævnt i denne aftale. Ved ændringer skal den dataansvarlige have underretning herom, inden ændringen foretages. Beskeden om ændringer skal gives til den dataansvarlige minimum 2 måneder inden ændringen træder i kraft, så den dataansvarlige har mulighed for at godkende ændringerne eller gøre indsigelse.

## Godkendte underdatabehandlere

Den dataansvarlige har ved databehandleraftalens ikrafttræden godkendt anvendelsen af følgende underdatabehandlere:

|  |  |  |  |
| --- | --- | --- | --- |
| Navn | CVR-nr | Adresse | Beskrivelse af behandling |
| [1stLevel] | [32148891] | [Baldershøj 17B, 2635 Ishøj] | [1stLevel er databehandlers IT-leverandør, og hoster serveren mm., hvor personoplysningerne opbevares og behandles] |
| [Ashfield Nordic] | [25784723] | [Larsbjørnsstræde 3, 1454 KBH K] | [Ashfield er databehandlers udvikler og supporter på online.dpf.dk.] |
| [Anadea] |  | [Sholom-Aleykhem Street 4/26, Dnepropetrovsk, Ukraine] | [Anadea er databehandlerens udvikler og supporter på Stav-online.dk.] |
|  |  |  |  |

Den dataansvarlige har ved databehandleraftalens ikrafttræden specifikt godkendt anvendelsen af ovennævnte underdatabehandlere til netop den behandling, som er beskrevet ud for parten. Databehandleren kan ikke – uden den dataansvarliges specifikke og skriftlige godkendelse – anvende den enkelte underdatabehandler til en anden behandling end aftalt eller lade en anden underdatabehandler foretage den beskrevne behandling.

# Instruks vedrørende behandling af personoplysninger

## Behandlingens genstand/instruks

Databehandlerens behandling af personoplysninger på vegne af den dataansvarlige sker ved, at databehandleren udfører følgende:

* Databehandleren stiller online produkter på online.dpf.dk og Stav-online.dk til rådighed for den dataansvarlige ved køb.

Databehandleren tildeler den dataansvarlige adgang til de produkter de har købt adgang til. Herunder ligger, at databehandler sender dataforespørgsler på STIL mellempakken til den Dataansvarlige, så produkterne kan anvendes.  
Databehandleren fungerer ligeledes som support på disse online produkter, dette sker enten via databehandlerens egne medarbejdere, eller via Databehandlerens underdatabehandlere.   
Den dataansvarlige kan, hvis de har købt adgang, anvende følgende produkter:  
  
Sprogvurdering - via online.dpf.dk  
Matematikvurdering - via online.dpf.dk  
Matematikhaven - via online.dpf.dk  
Styrkekompasset - via online.dpf.dk ].   
  
Stav Online – via Stav-online.dk

Det er udspecificeret i bilag D, hvilke produkter denne databehandleraftale omhandler.

## Behandlingssikkerhed

Sikkerhedsniveauet skal afspejle:

Databehandleren skal i alle tilfælde som minimum, gennemføre følgende foranstaltninger:

Data, der behandles på online.dpf.dk og Stav-online.dk inkl. data indeholdt i produkterne, skal være krypteret

**Databehandleren skal sørge for, at kun de autoriserede medarbejdere hos databehandleren har adgang til den data, der behandles:**

Stav-online.dk; Databehandleren har enkelte autoriserede medarbejdere, som har adgang til Stav-online, så der kan ydes support. Under denne support har medarbejderen kun adgang til skolens oplysninger og til at se, om produktet er taget i brug. Der er ikke adgang til persondata fra dette modul.  
Kræver supporten, at der behandles data, udføres denne support af databehandlerens underdatabehandler (Anadea). De har adgang bagom systemet til den dataansvarliges data, og kan herunder foretage support og fejlrettelser.  
Anadea tilkobler sig kun systemet på anmodning fra databehandleren, som giver instrukser om opgavens omfang m.m.   
Kun autoriserede medarbejdere hos underdatabehandleren har adgang. Denne medarbejders adgang er på forhånd godkendt af databehandleren.  
Stopper en autoriseret medarbejder enten hos databehandleren eller underdatabehandleren lukkes dennes adgang straks.  
Kunden tilgår Stav online via sit unikke Uni C log ing, og er via dette godkendt til at bruge produktet.  
  
Online.dpf.dk; enkelt autoriserede medarbejdere hos databehandleren har adgang til online.dpf.dk, så de kan yde support. Endvidere har databehandlerens underdatabehandler Ashfield adgang, så denne kan yde support og foretage fejlrettelser på produkter, der ligger på online.dpf.dk  
Databehandlerens underdatabehandler 1stLevel har ligeledes adgang til data, da disse ligger på deres servere. Det er kun udannet personale hos 1stLevel, der har fysisk og virtuel adgang til datacenteret.

Kunden tilgår Stav online via sit unikke Uni C log ing, og er via dette godkendt til at bruge produktet.

**Opbevarer databehandleren den dataansvarliges data elektronisk eller fysisk, skal databehandleren sørge for, at dette opbevares, så det ikke kommer uautoriserede personer i hænde, og dermed mindske chancen for, at data slettes, tilintetgøres, videregives eller ændres.**

**Ved elektronisk opbevaring skal databehandleren have adgangskontrol, herunder skal den autoriserede medarbejder have sin computer beskyttet med et unikt brugernavn og kodeord, som manuelt skal indtastes af medarbejderen. Endvidere skal kodeordet til adgangen jævnligt skiftes for at sikre sikkerheden af koden og for, at den ikke kommer uvedkommende i hænde:**

Stav-online.dk; Databehandlerens medarbejdere kan tilgå Stav-online.dk via unikt brugernavn og kodeord, hvilket de er instrueret i at opbevare sikkert og skifte jævnligt. Databehandlerens medarbejdere skal ligeledes anvende unikt brugernavn og kode for at logge på deres pc og herefter logges der igen via unikt brugernavn og kode på et fjernskrivebord.  
Databehandlerens underdatabehandler tilgår systemet via en sikker SSH forbindelse og med en unik kode.   
Den dataansvarlige tilgår Stav-online.dk via deres Uni-C log ind.  
  
Online.dpf.dk; Databehandlerens medarbejdere logger ind på online.dpf.dk via brugernavn og kode. Først herefter kan de tilgå en support funktion, og her kan medarbejderen se den dataansvarliges data. Dette tilgås kun via instruks fra den dataansvarlige og samtykke i form af at support ønskes ydet.  
Databehandlerens medarbejdere skal ligeledes anvende unikt brugernavn og kode for at logge på deres arbejdsstation, og herefter logges der igen via unikt brugernavn og kode på et fjernskrivebord, som er hostet af databehandlerens underdatabehandler 1stLevel.  
Databehandlerens medarbejdere er instrueret i at opbevare disse kodeord sikkert og skifte dem jævnligt.

Den dataansvarlige tilgår online.dpf.dk via deres Uni-C login.

**Ved fysisk opbevaring af data skal den dataansvarlige sørge for at træffe de fornødne sikkerhedsforanstaltninger, så kun autoriserede medarbejdere har adgang til data, og for at sikre, at data ikke kommer uvedkommende i hænde, tilintetgøres eller slettes:**

Adgangen til Dansk Psykologisk Forlag fysiske kontor er beskyttet med alarm, og overvågning hvis alarmen går. Før man kan komme op til hoveddøren til Dansk Psykologisk Forlag, skal man igennem port som er låst om natten, og igennem en opgangsdør, som kræver nøgle eller kode.

Stav-online.dk; data, som behandles på Stav-online.dk, behandles på en server, som fysisk er beskyttet af Hetzner. Det bemærkes, at Hetzner kun er en hardware-leverandør, der således ikke har adgang til databehandlerens software i almindelighed og Stav Online systemet i særdeleshed. Fysisk adgang til serveren er kun muligt via en elektronisk adgangskontrolterminal med enten et adgangskort eller en transponder-nøgle. Alle bevægelser og ruter bliver registreret, dokumenteret og arkiveret. Datacenteret overåges 24/7 af overvågningskameraer, som dækker hele centerparken, alle adgangsveje, indgange, sikkerhedsdøre, interlocking systemer og server værelser. Strømmen sikres ved en uafbrudt strømforsyning, som har 15 minutters backup batterikapacitet og nøddiselgeneret strøm. Klimaet i datacenteret styres af et direkte frikølingssystem, som afkøler hardwaren. Endvidere kontrolleres klimaet via et hævet gulvsystem. Der benyttes et moderne brandalarmssystem, som er direkte forbundet med det lokale brandvæsen i byen.

Online.dpf.dk; data, som behandles på online.dpf.dk, behandles på en servers, som fysisk er hos databehandlerens underdatabehandler 1stLevel.  
Denne server er fysisk beskyttet med alarm og adgangskontrol. Området overvåges både internt og eksternt af videokameraer med bevægelsessensorer. Der er ikke nogen vinduer i datacenteret, og adgangen sker via dobbelt dørsluse.  
Der er etableret et nødstrømsanlæg med batteri og diselgenerator, så datacentrene kan forsynes med strøm i ubegrænset tid. Anlægget serviceres og kontrolleres jævnligt, og diselgeneratoren afprøves i reel drift.  
Der er et kølingsanlæg i datacenteret, og endvidere overvåges temperaturen og luftfugtigheden løbende.  
Datacenteret er forsynet med fintfølende brandalarmeringssystemer, der består af snifferanlæg og ionmeldere. Disse analyserer luften forskellige steder i centret og adviserer om f.eks. røgudvikling og åben ild. Datacenteret er forsynet med intergenanlæg, der kvæler ilden uden at ødelægge dataudstyret. Til sidst bliver alle kritiske services overvåget automatisk og ved fejl sendes alarm via sms til 1stLevels vagtberedskab. Dette beredskab er aktivet døgnet rundt året rundt.  
Det er kun udannet personale hos 1stLevel, der har fysisk adgang til datacenteret.

**Databehandleren er underlagt en fortrolighed og tavshedspligt, og alle data, som leveres af den dataansvarlige, skal behandles fortroligt:**

Databehandlernes medarbejdere er instrueret i, at den dataansvarliges data er fortrolige, og at de er tillagt tavshedspligt, hvilket de også har skrevet under på.  
Databehandlerens underdatabehandlere er ligeledes underlagt denne fortrolighed og tavshedspligt. Dette er reguleret i databehandleraftaler mellem databehandleren og dennes underdatabehandlere.

**Databehandleren skal foretage tekniske sikkerhedsforanstaltninger i forhold til at holde systemer opdateret, sørge for backups samt sikre mod virus og uvedkommendes adgang, herunder antivirusprogrammer og firewall:**

Databehandleren har instrueret sine underdatabehandlere om, at denne sikkerhedsforanstaltning skal overholdes. Dette reguleres i databehandler aftaler mellem databehandleren og dennes underdatabehandlere.  
  
De computere, som databehandlerens medarbejdere tilgår både Stav-online.dk og online.dpf.dk på, har både antivirus, firewall og er altid opdateret. Dette sker automatisk via databehandlerens IT-leverandør. Dette sikrer, at computerne altid er opdateret med de seneste opdateringer, og fremmer dermed sikkerheden.

**Databehandleren skal instruere de autoriserede medarbejdere hos ddatabehandleren i ovenstående instrukser:**

Dette sker ved, at databehandleren har udleveret en skrivelse til sine medarbejdere som de har underskrevet, hvor de instrueres i håndtering og opbevaring af den dataansvarliges data. Endvidere er instrukser givet til underdatabehandlere via en databehandleraftale, som er indgået med databehandler.

## Opbevaringsperiode/sletterutine

Databehandleren opbevarer den dataansvarliges data så længe, det er nødvindigt for databehandleren for at kunne overholde hovedaftalen. Hvis hovedaftalen opsiges eller ophæves, skal den dataansvarliges data slettes, med mindre sletning er i strid med anden lovgivning.

Da de produkter som databehandleren stiller til rådighed, er produkter ikke er tidsbegrænset, men benyttes der løbende sletter databehandleren ikke data, det er den Dataansvarlige der sletter data, når dem Dataansvarlige mener at det ikke længere er nødvendigt for databehandleren at behandle data.

Hvis data skal slettes hos databehandleren, medfører dette både sletning elektronisk og fysisk i form af makulering.

Databehandleren skal oplyse den dataansvarlige om proceduren ved sletning og om, når den er gennemført. Endvidere skal databehandleren informere den dataansvarlige, hvis databehandleren mener, at en sletning er i strid med anden lovgivning.

Data fra Stav online, slettes automatisk når skoleåret slutter, læren der benytter Stav Online for en besked inden data slettes, så læren har mulighed for at kunne gemme indholdet inden det slettes. Data slettes da den hentes via STIL, og de sletter data når skoleåret slutter, derved kan læren benytte Stav Online igen, men med den nye klasse på årgangen.

Levering af online produkter, forudsætter at der løbende fortages opdatering af normer og statistikker, for de forskellige produkter. Databehandleren er derfor berettiget til at generere uigenkaldeligt anonymiserede statistikker over resultater til brug som referencegrundlag, ved udarbejdelse af normer og statistikker, jf. afsnit 11.2.

## Lokalitet for behandling

Behandling af de i aftalen omfattede personoplysninger kan ikke uden den dataansvarliges forudgående skriftlige godkendelse ske på andre lokaliteter end de følgende:

* 1stLevel : Interxion, Industriparken 20A, 2750 Ballerup. – online.dpf.dk  
    
  Ashfield Larsbjørnsstræde 3, 1454 KBH K. – online.dpf.dk  
    
  Anadea Sholom-Aleykhem Street 4/26, Dnepropetrovsk, Ukraine. – Stav-online.dk  
    
  Hetzner Industriestr. 25, 91710 Gunzenhausen, Tyskland. – Stav-online.dk

## Instruks eller godkendelse vedrørende overførsel af personoplysninger til tredjelande

Anadea i Ukraine har adgang til data på Stav online. Dette er nødvendigt for at kunne yde teknisk support på Stav Online, da de er udviklere af produktet. Der er på baggrund af dette indgået en *Data Processing Agreement* mellem Anadea og databehandleren, hvor sikkerhedskravet til Anadea er beskrevet. Disse er ligeledes beskrevet tidligere.  
Denne kontrakt er baseret på EU’s standardkontrakt. Denne standardkontrakt opfylder kravene til den nye persondataforordning, der træder i kraft i 25. maj 2018.

Grundlaget for Anadeas adgang til Stav Online data, er persondataforordningens artikel 46, stk. 3, litra a.

Hvis den dataansvarlige ikke i dette afsnit eller ved en efterfølgende skriftlig meddelelse har angivet en instruks eller godkendelse vedrørende overførsel af personoplysninger til et tredjeland, må databehandleren ikke inden for rammerne af databehandleraftalen foretage en sådan overførsel.

## Nærmere procedurer for den dataansvarliges tilsyn med den behandling, som foretages hos databehandleren

Databehandleren er på skriftlig anmodning forpligtet til at fremsende dokumentation for, at underdatabehandlerinstrukser og sikkerhedsforanstaltninger overholdes.  
  
Databehandleren skal på skriftlig anmodning bidrage til og give adgang til audit. Audit skal foretages af en uafhængig tredjepart valgt af den dataansvarlige og godkendt af databehandleren. Den uafhængige tredjepart skal tiltræde en sædvanlig fortrolighedserklæring over for den dataansvarlige og databehandleren. Anmodning om audit skal ske med mindst 30 dages varsel.  
  
Databehandleren vil ligeledes en gang om året holde et møde med medarbejderne og gøre status. Der vil ligeledes fortages løbende kontrol, så medarbejderne altid følger de nyeste instrukser.

## Nærmere procedurer for tilsynet med den behandling, som foretages hos eventuelle underdatabehandlere

Gør databehandleren brug af andre underdatabehandlere, vil disse være pålagt samme kontrol som databehandleren, se punkt C.6. Det er databehandleren, der står for kontakten til underdatabehandleren, og skal ved en kontrol stå for kontakten og efterfølgende videreformidle oplysninger og dokumentation til den dataansvarlige.

Databehandleren har indgået databehandleraftaler med alle underleverandørerne nævnt i denne databehandleraftale.

# 

# Bilag D Parternes regulering af andre forhold

## D.1. Oversigt over den Dataansvarliges produkter.

## Her fremsættes en liste over hvilke af de i Databehandleraftalen nævnte produkter den Dataansvarlige anvender, og derved specificeres hvilke sikkerhedsforanstaltninger der er gældende.

## (Dataansvarlige udfylder hvilke produkter de anvender, og derved hvilke produkter denne aftale finder anvendelse på)

**D.2. Den Dataansvarlige skal yde Databehandleren et passende vederlag for dokumentationer, i henhold til tilsynsføring af at Databehandleren overholder sine instrukser givet i denne databehandleraftale.**

* **Audit – 10.000 kr. + Konsulenttid (pr time 750 kr.)**
* **Bistand og udarbejdelse af dokumentation 750 kr. pr. time.**